Ο **Αμεντέο Αμαντέι** (*Amedeo Amadei,* 26 Ιουλίου 1921 - 24 Νοεμβρίου 2013) ήταν Ιταλός επαγγελματίας ποδοσφαιριστής και προπονητής ποδοσφαίρου, ο οποίος αγωνιζόταν ως επιθετικός. Μετά το θάνατό του το 2013,  ήταν ένα από τα έντεκα μέλη που εισήχθησαν στο Hall of Fame της Ρόμα. Ένας δυναμικός επιθετικός, θεωρείται ως ένας από τους καλύτερους Ιταλούς επιθετικούς όλων των εποχών, ήταν γνωστός για το παραγωγικό του σκοράρισμα, την ακροβατική ικανότητα στον αέρα και το ακριβές βολέ. Λόγω της σπουδαιότητας του για τη Ρόμα καθ 'όλη τη διάρκεια της σταδιοδρομίας του, ήταν γνωστός με αγάπη από τους οπαδούς ως ο «όγδοος Βασιλιάς της Ρώμης».

Σταδιοδρομία σε συλλόγους
-------------------------

Ο Αμαντέι γεννήθηκε στο Φρασκάτι, κοντά στη Ρώμη, ο γιος ενός αρτοποιού. Πραγματοποίησε το επαγγελματικό του ντεμπούτο στις 2 Μαΐου 1937 με τη Ρόμα, σε ηλικία 15 ετών και 280 ημερών (το νεότερο ντεμπούτο στην ιστορία της Σέριε Α, που ισοφαρίστηκε στις 22 Δεκεμβρίου 2016 από τον Πιέτρο Πελέγκρι). Μια εβδομάδα αργότερα, σκόραρε στην ήττα με 5-1 από τη Λουκέζε Λιμπερτάς 1905 στις 9 Μαΐου 1937, γίνοντας ο νεότερος σκόρερ στην ιστορία της Σέριε Α, ένα ρεκόρ που κατέχει μέχρι σήμερα. Έπαιξε επίσης στη Σέριε Β με την Αταλάντα, την Ίντερ και τη Νάπολι. Κέρδισε ένα πρωτάθλημα με τη Ρόμα τη σεζόν 1941-42, το οποίο ήταν το πρώτο πρωτάθλημα του συλλόγου. Με τη Ρόμα αγωνίστηκε σε 386 αγώνες και σημείωσε 101 γκολ. Συνολικά, σε όλη τη σταδιοδρομία του αγωνίστηκε σε 423 αγώνες και σκόραρε 174 γκολ.

Διεθνής σταδιοδρομία
--------------------

Ο Αμεντεί εκπροσώπησε την Εθνική Ιταλίας 13 φορές μεταξύ 1949 και 1953, σημειώνοντας 7 γκολ. Συμμετείχε στο Παγκόσμιο Κύπελλο του 1950 με την Ιταλία, όπου έκανε μία εμφάνιση κατά τη διάρκεια του τουρνουά, στη νίκη με 2-0 επί της Παραγουάης.

Προπονητική σταδιοδρομία
------------------------

Μετά την ποδοσφαιρική συνταξιοδότηση του το 1956, εργάστηκε ως προπονητής για τη Νάπολι, τον τελευταίο του σύλλογο ως ποδοσφαιριστής. Αργότερα, προπόνησε τη Λουκέζε Λιμπερτάς και την Εθνική γυναικών Ιταλίας.

Διακρίσεις
----------

### Συλλογικές

Ρόμα
* Σέριε Α: 1941-42

### Ατομικές

* Seminatore d'Oro: 1957-58
* Hall of Fame ΑΣ Ρόμα: 2012
* Hall of Fame Ιταλικού ποδοσφαίρου: 2018

Παραπομπές
----------

1. ↑  (πολλαπλές γλώσσες) *Transfermarkt*. 249219.
2. ↑  (πολλαπλές γλώσσες) *Transfermarkt*. 52892. Ανακτήθηκε στις 4  Απριλίου 2022.
3. ↑
4. 1 2 3 4 5  Brian Glanville (25 Νοεμβρίου 2013). «Amedeo Amadei obituary». The Guardian. Ανακτήθηκε στις 5 Ιουνίου 2015.
5. 1 2  «A.S. Roma Hall of Fame: 2013». A.S. Roma. 22 Ιουλίου 2013. Αρχειοθετήθηκε από το πρωτότυπο στις 5 Ιουνίου 2015. Ανακτήθηκε στις 4 Ιουνίου 2015.
6. ↑  Fabrizio Maffei. «AMADEI, Amedeo» (στα Ιταλικά). Treccani: Enciclopedia dello Sport (2002). Ανακτήθηκε στις 21 Μαΐου 2017.
7. 1 2  «Amadei, Amedeo» (στα Ιταλικά). Treccani: Enciclopedie on line. Ανακτήθηκε στις 21 Μαΐου 2017.
8. ↑  «Genoa, esordio record per il 2001 Pellegri: debutto in A a 15 anni». *Goal.com* (στα Ιταλικά). 22 Δεκεμβρίου 2016.
9. ↑  Francesco Oddi (22 Δεκεμβρίου 2016). «Genoa, Pellegri esordio record in Serie A: eguagliato il record di Amadei» (στα Ιταλικά). La Gazzetta dello Sport. Ανακτήθηκε στις 23 Δεκεμβρίου 2016.
10. ↑  Ben Gladwell (23 Δεκεμβρίου 2016). «Genoa's Pietro Pellegri makes debut aged 15, equals Serie A record». ESPN FC. Ανακτήθηκε στις 23 Δεκεμβρίου 2016.
11. ↑  «Europe's youngest top-flight goalscorers». UEFA.com. 26 Νοεμβρίου 2014. Ανακτήθηκε στις 21 Μαΐου 2017.
12. ↑  «Convocazioni e presenze in campo: Amadei, Amadeo» (στα Ιταλικά). FIGC. Αρχειοθετήθηκε από το πρωτότυπο στις 2 Δεκεμβρίου 2013. Ανακτήθηκε στις 5 Ιουνίου 2015.
13. ↑  «Amedeo Amadei - FIFA Profile». FIFA.com. Αρχειοθετήθηκε από το πρωτότυπο στις 5 Ιουνίου 2015. Ανακτήθηκε στις 23 Δεκεμβρίου 2016.
14. ↑  «Totti, Zanetti e Allegri tra i premiati dell'8ª edizione della 'Hall of Fame del calcio italiano'» (στα Ιταλικά). FIGC.it. 19 Φεβρουαρίου 2019. Αρχειοθετήθηκε από το πρωτότυπο στις 16 Ιανουαρίου 2021. Ανακτήθηκε στις 20 Μαΐου 2019.

Εξωτερικοί σύνδεσμοι
--------------------

* «Προφίλ». *enciclopediadelcalcio.it* (στα Ιταλικά). Αρχειοθετήθηκε από το πρωτότυπο στις 11 Μαΐου 2017.
* Στατιστικά σταδιοδρομίας στο rsssf.com